Onagro/Grafia B - Biquipedia, a enziclopedia libre

# Onagro/Grafia B

### De Biquipedia

| Iste articlo ye escrito con una grafía alternatiba esperimental propuesta por bels biquipedistas aintro d'o Biquiproyeuto:Grafía. Puede beyer-se a bersión escrita con as nomas de Uesca aquí.

Onagro
Una fembra de kulan d'el dêsierto de Gobi (E. h. luteus) con el suyo pollinet.
Estato de conserbazión

Vulnerable.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Espezie: | E. hemionus

Nomenclatura binomial
Equus hemionus
Pallas, 1775

Esta fuella ye escrita en gistavin.

El somer salvage asiatico ó tammien onagro ó hemion ((G.U.: emión; Equus hemionus (Pallas, 1775)) ye un equido salvager del·las estepas e montanyas d'Ásia, t'a par de parixere un pollin domestico, pero con la cabeça e las midas corporales més grans que no éste. Dica el sieglo XVIII va tener una dêstribucion praticament uniforme que s'estendeva de Rúsia e Anatólia enta Manchúria, pero autualment se troba restrinxíu á bellas zonas nisoladas de tot'ixa region que d'antes més teneva. "Hemion" e "Onagro" son parolas que son venitas d'el griego, e sennifican "medyo-pollin" e "pollin salvagero" respeutivament.

Es onagros se dêstinguen tammien d'es somers salvageros africanos perque les-ne faltan las rayetas del·las patas, e perque tiénen el pelo riçau, com'á lanas. La color e el filar d'el pelo baila d'el blanc amarillenco ta'l negro quasi, mes que el leonau se veye més á sovent. Son animals muito rapêdos, que puèden correre á velocidaz t'alto d'es 70 Km/h quan les cal de pretar-ne, anque més usual ye de viyer-los correre més poco á poco. Como uno se puet entrefilare, es onagros fan campamento per l'usual á la par del·las basas que se troben en el suyo medyo natural, d'á on que no ne marchan si no que dengun no les fa d'escapare. Las collas d'estes animals tiénen de capin un masclo més dominant que no es altros, que ye l'uno con drecho d'ajuntare las fembras, e qui ha de concarare e fer fuera toz es masclos rivals.

## [editar] Sozespécies

Per la grandura del·la suya dêstribucion, l'onagro va formar poblacions per toz es puestos per á on que pasave en extender-se, poblacions que con las generacions han dau més que més nuevas sozespécies, diferenciadas del·las originals, que encara van tener més ragons ta despeciar-se quan se van ire quedando anisoladas per mans del·la desaparicion d'es suyos congeneres de muchas del·las regions intermedyas. Las sozespécies autuals tienen prou diferéncias exteriors que á muchos casos se n'ha propuesto que las cale adscribire á espécies nuevas. Huè no s'ha feto encara ixo e el consenso ye de considerar-las només que sozespécies dintro del·la mesma espécie Equus hemionus, con un total de seis:

- l'Onagro persa (Equus hemionus onager) qui dica el sieglo XIX yera la més extendida, pero que huè no para si que en bellos puestos d'Uzbekistan e Iran. Tien las lanas marrons e la crinera fôsca.
- El pollin salvage índio (Equus hemionus khur) que en diícen tammien Khur ó Ghorkar, de pelo grisenco, que se troba en buèn periglo d'extincion en Paquistan e nordôeste d'a Índia.
- El pollin salvage sírio (Equus hemionus hemippus) que teneva una dêstribucion prou gran en Orient proximo e Arábia dic'o sieglo XVIII, pero que va declinar á escape en la siguient centúria. El çager êixemplar va ser caçau en 1927.
- El pollin salvage d'Anatólia (Equus hemionus anatoliensis) que va estar dêstribuïto per Ásia menor e las regions colindants. Va estar la primera sozespécie d'extinxir-se, á redol d'el 1700.
- El kiang (Equus hemionus kiang) qui ye la sozespécie que més á sovent se separa del·las altras e que se pretien d'adscribire á una espécie nueva. Ye un somer de pelo fosco que abita á grans alturas en el Tibet, á sovent en puestos á on que no-hi puet abitar dengun altro ungulau. Ye la sozespécie millor dêstribuïta, pos vive d'el norte de Pakistan e Índia ent'as montanyas de Nepal e l'ôeste China.
- El kulan (Equus hemionus kulan) qui tien un peu en la puerta del·la extincion perque només sobrevive en parques zoologicos e reservas de Turkmenistan. Ye segurament la sozespécie més grëument menaçada d'extincion.

- El kulan d'el dêsierto de Gobi (Equus hemionus luteus) qui junto con el pollin salvage de Mongólia ó "Chigetai" abita las regions mës deserticas de Mongólia.
- El pollin salvage de Mongólia u "Chigetai" (Equus hemionus hemionus) qui se troba en Mongólia e junto con o kiang ye la sozespécie més abundant.

## [editar] Enrastres externos

- Viquiespécies tien un articlo sopre Equus hemionus.
- Se véigan as imágens de Commons sobre l'onagreo.

Categoría: Articlos con grafía menos combenzional

##### Views

- Articlo
- Descusión
- Bersión autual

##### Mirar